**О Д Г О В О Р**

на пратеничко прашање од пратеникот Јован Лазарев поставено на 67-та седница на Собранието на Република Македонија

одржана на 30 јули 2009 година

Во врска со употребата на огнено оружје за време на семејни веселби, Министерството за внатрешни работи континуирано презема мерки пред се на превентивен план за сузбивање на оваа негативна појава. Во насока, преку Локалните совети за превенција го актуелизираШе проблемот со неовластено пукање од огнено оруже, а се со цел да се зголеми соработката о граѓаните,во насока на давање информации, предлози и мислења за надминување на ваквите состојби. Исто така, Министерството, со невладината организација ЦИВИЛ потпиша Меморандум за соработка за спречување употреба на оружје на разни веселби. Меморандумот опфаќа преземање активности и имплементација на проекти за превентива од употреба на огнено оружје, борба против нелегалното оружје, јакнење на јавната свест и едукација за опасностите од поседувањето и употребата на огнено оружје кај популацијата и низа други активности и проекти кои произлегуваат од потребите и состојбите во наведените области. Покрај ова припадниците на Министерството превземаа мерки и за расчистување на случаите на пукање за време на семејни веселби, при што во текот на 2008 и изминатиот период од оваа година се поднесени две кривични пријави против две лица за сторено кривично дело "предизвикување општа опасност" и 49 барања за поведување прекршочна постапка против исто толку лица за сторен прекршок "неовластено пукање" од ЗППЈРМ. Во рамки на овие активности од сторителите се одземени 11 пиштоли, две ловни пушки, 17 сигнални, 12 гасни и шест стартни пиштоли.